CELEX: 32013D0341
Language: hu
Date: 2013-06-27 00:00:00
Title: 2013/341/EU: A Bizottság végrehajtási határozata ( 2013. június 27. ) a 443/2009/EK európai parlamenti és tanácsi rendelet alapján a Valeo Efficient Generation generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról  EGT-vonatkozású szöveg

29.6.2013   
            
            
               HU
            
            
               Az Európai Unió Hivatalos Lapja
            
            
               L 179/98
            
         A BIZOTTSÁG VÉGREHAJTÁSI HATÁROZATA
   (2013. június 27.)
   a 443/2009/EK európai parlamenti és tanácsi rendelet alapján a Valeo Efficient Generation generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról
   (EGT-vonatkozású szöveg)
   (2013/341/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
   mivel:
   
               (1)
            
            
               A Valeo Equipments Electriques Moteur beszállító (a továbbiakban: kérelmező) 2012. december 18-án kérelmet nyújtott be a Valeo Efficient Generation (EG) generátor innovatív technológiaként való jóváhagyására. A Bizottság a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról szóló, 2011. július 25-i 725/2011/EU bizottsági végrehajtási rendelet (2) 4. cikkével összhangban megvizsgálta, hogy a kérelem hiánytalan-e a 443/2009/EK európai parlamenti és tanácsi rendelet alapján. A kérelem hiánytalannak bizonyult, így a hivatalos átvételt követő naptól, vagyis 2012. december 18-tól számítandó a határidő, amelyen belül a Bizottságnak el kell bírálnia a kérelmet.
            
         
               (2)
            
            
               A kérelmet a Bizottság a 443/2009/EK rendelet 12. cikkével, a 725/2011/EU végrehajtási rendelettel, valamint az innovatív technológiák jóváhagyásának a 443/2009/EK rendelet alapján történő kérelmezésére vonatkozó technikai iránymutatással (a továbbiakban: technikai iránymutatás) (3) összhangban értékelte.
            
         
               (3)
            
            
               A kérelem a Valeo EG generátorra vonatkozik, amely a technikai iránymutatás I. mellékletének 5.1.2. pontjában leírt VDA módszer szerint legalább 77 százalékos hatékonysággal rendelkezik. A kérelmező generátora fémoxid félvezető térvezérlésű tranzisztorokat alkalmazó szinkrón egyenirányítókkal van ellátva, ami nagy hatékonyságot biztosít.
            
         
               (4)
            
            
               A Bizottság megállapítása szerint a kérelemben benyújtott információk igazolják, hogy teljesülnek a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt kritériumok.
            
         
               (5)
            
            
               A kérelmező bizonyította, hogy a kérelemben leírt típusú, nagy hatékonyságú generátor csak 2013-tól lesz elérhető az EU piacán, következésképpen az ilyen típusú generátorok piaci részesedése 2009-ben a 725/2011/EU végrehajtási rendelet 2. cikke (2) bekezdésének a) pontjában meghatározott 3 százalék alatt volt. Ezt az állítást a mellékelt ellenőrző jelentés is alátámasztja. A Bizottság ennek alapján úgy véli, hogy a kérelmező nagy hatékonyságú generátora megfelel a 725/2011/EU végrehajtási rendelet 2. cikke (2) bekezdésének a) pontjában foglalt jogosultsági kritériumoknak.
            
         
               (6)
            
            
               Annak meghatározásához, hogy járművekbe beépítve ez az innovatív technológia mekkora szén-dioxid-kibocsátás-csökkentést tesz lehetővé, meg kell határozni a viszonyítási alapul vett járművet, amelyhez az innovatív technológiával felszerelt jármű hatékonyságát a 725/2011/EU végrehajtási rendelet 5. és 8. cikke szerint hasonlítani kell. A Bizottság úgy ítéli meg, hogy egy 67 %-os hatékonyságú generátort megfelelő viszonyítási alapnak lehet tekinteni az új járműtípusba beépített innovatív technológia vizsgálatához. Amennyiben a Valeo EG generátort meglévő járműtípusba építik be, a forgalomban lévő adott típus legújabb változatának generátorát kell viszonyítási alapul venni.
            
         
               (7)
            
            
               A kérelmező átfogó módszertant dolgozott ki a szén-dioxid-kibocsátás csökkentésének vizsgálatára. Ez olyan képleteket tartalmaz, amelyek összhangban állnak a technikai iránymutatásban, az egyszerűsített megközelítésben a hatékony generátorokra vonatkozóan leírt képletekkel. A Bizottság úgy véli, hogy a vizsgálati módszer, a 725/2011/EU végrehajtási rendelet 6. cikkének megfelelően, ellenőrizhető, megismételhető és összehasonlítható eredményeket ad, és megvalósítható módon, szilárd statisztikai szignifikanciával tudja bizonyítani a vizsgált innovatív technológia szén-dioxid-kibocsátáscsökkentési hozadékait.
            
         
               (8)
            
            
               A Bizottság megállapítása szerint az előzőek alapján a kérelmező kellően bizonyította, hogy az innovatív technológia legalább 1 g/km-rel csökkentette a szén-dioxid-kibocsátást.
            
         
               (9)
            
            
               A Bizottság megjegyzi, hogy az innovatív technológiából eredő csökkentés részben tanúsítható a standard vizsgálati ciklus alapján, a tanúsítandó végső összes csökkentést ezért a 725/2011/EU végrehajtási rendelet 8. cikke (2) bekezdésének második albekezdése szerint kell meghatározni.
            
         
               (10)
            
            
               A Bizottság megállapítja, hogy az ellenőrzési jelentést az UTAC, egy független és tanúsított szervezet készítette el, és a jelentés megerősíti a kérelemben szereplő megállapításokat.
            
         
               (11)
            
            
               Mindezek alapján a Bizottságnak nincs ellenvetése a szóban forgó innovatív technológia jóváhagyásával szemben.
            
         
               (12)
            
            
               Ha egy gyártó a fajlagos kibocsátási célérték teljesítése céljából élni kíván azzal a lehetőséggel, hogy átlagos fajlagos szén-dioxid-kibocsátását az e határozattal jóváhagyott innovatív technológia alkalmazása révén elért szén-dioxid-megtakarítással csökkenti, akkor – a 725/2011/EU végrehajtási rendelet 11. cikkének (1) bekezdése értelmében – az érintett jármű EK-típusbizonyítványának kérelmezésekor hivatkoznia kell erre a határozatra,
            
         ELFOGADTA EZT A HATÁROZATOT:
   1. cikk
   (1)   A Bizottság a 443/2009/EK rendelet 12. cikke értelmében vett innovatív technológiaként jóváhagyja a legalább 77 százalékos hatékonyságú, M1 kategóriájú járművekbe szánt Valeo Efficient Generation generátort.
   (2)   Az (1) bekezdésben említett generátor alkalmazásából eredő szén-dioxid-kibocsátás csökkentését a mellékletben foglalt módszerrel kell megállapítani.
   (3)   A 725/2011/EU végrehajtási rendelet 11. cikke (2) bekezdésének második albekezdése szerint az e cikk (2) bekezdésével összhangban meghatározott szén-dioxid-kibocsátás csökkentése csak akkor tanúsítható és jegyezhető fel a 2007/46/EK európai parlamenti és tanácsi irányelv (4) I., VIII. és IX. mellékletében meghatározott megfelelőségi igazolásban és megfelelő típus-jóváhagyási dokumentációban, ha a csökkentés legalább eléri, vagy meghaladja a 725/2011/EU végrehajtási rendelet 9. cikkének (1) bekezdésében meghatározott küszöböt.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2013. június 27-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 140., 2009.6.5., 1. o.
   
      (2)  HL L 194., 2011.7.26., 19. o.
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  HL L 263., 2007.10.9., 1. o.
   
      MELLÉKLET
      
         A Valeo Efficient Generation generátor M1 kategóriájú járművekben való alkalmazása révén elért szén-dioxid-kibocsátás-csökkentés megállapítására szolgáló módszer
      
      1.   Bevezetés
      
      Ahhoz, hogy megállapítható legyen, mekkora szén-dioxid-kibocsátás-csökkentés tulajdonítható a Valeo EG generátor M1 kategóriájú járművekben való alkalmazásának, a következőket kell meghatározni:
      
                  a)
               
               
                  a generátor hatékonyságának meghatározása érdekében követendő vizsgálati eljárás;
               
            
                  b)
               
               
                  a próbapad beállapítása;
               
            
                  c)
               
               
                  a szórás kiszámítására szolgáló képletek;
               
            
                  d)
               
               
                  a szén-dioxid-kibocsátás-csökkentés meghatározása a típusjóváhagyó hatóságok általi tanúsításhoz.
               
            2.   A vizsgálati eljárás
      
      A generátor hatékonyságát különböző – 1 800, 3 000, 6 000, 10 000 ford/perc – fordulatszámokon végzett vizsgálatokkal kell meghatározni. A generátort minden fordulatszámon a legnagyobb terhelés 50 %-ával kell terhelni. A hatékonyság kiszámításához az 1 800, 3 000, 6 000, 10 000 fordulat/perc fordulatszámok 25 %, 40 %, 25 % és 10 %-os időbeli megoszlását kell alkalmazni (lásd a technikai iránymutatás I. mellékletének 5.1.2. pontjában leírt VDA módszert).
      Ebből következik az 1. képlet:
      
         
      ahol:
      
                  —
               
               
                  ηΑ a generátor hatékonysága,
               
            
                  —
               
               
                  (η @1 800 ford/perc @0,5·IN) a generátor hatékonysága 1 800 ford/perc fordulatszámon és 50 %-os terhelés mellett,
               
            
                  —
               
               
                  (η @3 000 ford/perc @0,5·IN) a generátor hatékonysága 3 000 ford/perc fordulatszámon és 50 %-os terhelés mellett,
               
            
                  —
               
               
                  (η @6 000 ford/perc @0,5·IN) a generátor hatékonysága 6 000 ford/perc fordulatszámon és 50 %-os terhelés mellett,
               
            
                  —
               
               
                  (η @10 000 ford/perc @0,5·IN) a generátor hatékonysága 10 000 ford/perc fordulatszámon és 50 %-os terhelés mellett,
               
            
                  —
               
               
                  IN= áramerősség (A)
               
            A próbapad beállításának és a vizsgálati eljárásnak meg kell felelniük az ISO 8854:2012 szabványban (1) meghatározott pontossági követelményeknek.
      3.   A próbapad
      
      A próbapad egy közvetlen meghajtású generátor-próbapad. A generátort közvetlenül kell összekapcsolni a nyomatékmérővel és a hajtáslánc tengelyével. A generátort akkumulátorral és elektronikus terheléssel kell terhelni. A próbapad elrendezését lásd az 1. ábrán.
      
         1.   ábra
      
      
         A próbapad elrendezése
      
      
         
      Az 1. ábrán látható a próbapad elrendezése. A generátor elektromos árammá alakítja a kefe nélküli motor mechanikai teljesítményét. A kefe nélküli motor a nyomaték (Nm) és a forgási sebesség (rad.s–1) által meghatározott mennyiségű energiát termel. A nyomatékot és a forgási sebességet a nyomatékmérővel kell mérni.
      A generátor az általa termelt energiával ellensúlyozza a hozzákapcsolt terhelést. Ez az energiamennyiség a generátor feszültségének (V) és áramerősségének (I) szorzatával egyenlő.
      A generátor hatékonysága az elektromos energia (a generátor teljesítménye) és a mechanikai energia (a nyomatékmérő teljesítménye) hányadosa.
      
                  2. képlet
               
               
                  :
               
               
                  
                     
               
            ahol:
      
                  ηΑ
               
               
                  =
               
               
                  a generátor hatékonysága;
               
            
                  V
               
               
                  =
               
               
                  feszültség (V);
               
            
                  I
               
               
                  =
               
               
                  áramerősség (A);
               
            
                  T
               
               
                  =
               
               
                  nyomaték (Nm);
               
            
                  ω
               
               
                  =
               
               
                  a generátor forgási sebessége (rad. s–1)
               
            4.   A nyomaték mérése és a generátor hatékonyságának kiszámítása
      
      A vizsgálatokat az ISO 8854:2012 szabvány szerint kell elvégezni.
      A terhelést a generátor által 25 °C-on 6 000 ford./perc forgási sebességen garantált áramerősség 50 %-ára kell beállítani. Például 180 A osztályú generátor használata esetén (25 °C-on és 6 000 ford./perc forgási sebességen) a terhelést 90 A-re kell állítani.
      A generátor feszültségének és kimeneti áramerősségének minden fordulatszámon állandónak kell lennie: a feszültségnek 14,3 V-nak, az áramerősségnek pedig – 180 A-es generátor esetén – 90 A-nek kell lennie. A nyomatékot tehát minden fordulatszámon meg kell mérni a próbapad segítségével (lásd az 1. ábrát), és a 2. képlettel ki kell számolni a hatékonyságot.
      Ez a vizsgálat 4 különböző, fordulat/percben (ford/perc) kifejezett forgási sebességen határozza meg a generátor hatékonyságát:
      
                  —
               
               
                  1 800 ford/perc fordulatszámon,
               
            
                  —
               
               
                  3 000 ford/perc fordulatszámon,
               
            
                  —
               
               
                  6 000 ford/perc fordulatszámon,
               
            
                  —
               
               
                  10 000 ford/perc fordulatszámon.
               
            A generátor átlagos hatékonyságát az 1. képlettel kell kiszámítani:
      5.   A generátor hatékonysági mérései alapján számított számtani középérték szórása
      
      A vizsgálati módszer eredményének a mérések által okozott statisztikai hibáit mennyiségileg meg kell határozni. A hibaérték alakja egy 84 %-os kétoldalú konfidenciaintervallummal egyenértékű szórás (lásd a 3. képletet).
      
                  3. képlet
               
               
                  :
               
               
                  
                     
               
            ahol:
      
                  
                     
               
               
                  :
               
               
                  a számtani középérték szórása
               
            
                  xi
                  
               
               
                  :
               
               
                  mért érték;
               
            
                  
                     
               
               
                  :
               
               
                  számtani közép;
               
            
                  n
               
               
                  :
               
               
                  a mérések száma
               
            Minden mérést egymás után legalább ötször kell elvégezni. Minden fordulatszámra ki kell számítani a szórást.
      A generátor hatékonysági értékének szórását (ΔηΑ) a következő képlettel kell kiszámítani:
      
                  4. képlet
               
               
                  :
               
               
                  
                     
               
            Ahol a 0,25, 0,40, 0,25 és 0,1 érték a 2. képletben szereplő súlyozási tényezők, az S1 800, S3 000, S6 000, és S10 000 szórások pedig a 3. képlettel kiszámított szórások.
      6.   A szén-dioxid-kibocsátás-csökkentés értékének szórás miatti hibája (terjedési törvény)
      
      A generátor hatékonysági értékének szórása (ΔηΑ) a szén-dioxid-kibocsátás-csökkentés értékének hibájához vezet. Ezt a hibát a következő képlettel (2) kell kiszámítani:
      
                  5. képlet
               
               
                  :
               
               
                  
                     
               
            ahol:
      
                  ΔCO2
                  
               
               
                  =
               
               
                  a szén-dioxid-kibocsátás-csökkentés értékének hibája (g CO2/km);
               
            
                  PRW
                  
               
               
                  =
               
               
                  750 W;
               
            
                  PTA
                  
               
               
                  =
               
               
                  350 W;
               
            
                  ηΑ-EI
                  
               
               
                  =
               
               
                  a nagy hatékonyságú generátor hatékonysága;
               
            
                  ΔηΑ
               
               
                  =
               
               
                  a generátor hatékonyságának szórása (a 4. képlettel kapott eredmény);
               
            
                  VPe
                  
               
               
                  =
               
               
                  Willans-tényezők (l/kWh);
               
            
                  CF
               
               
                  =
               
               
                  átváltási tényezők (g CO2/l);
               
            
                  v
               
               
                  =
               
               
                  átlagos vezetési sebesség az új európai menetciklusban (km/h)
               
            7.   A mechanikaienergia-megtakarítás elszámolható részének kiszámítása
      
      A nagy hatékonyságú generátorral mechanikaienergia-megtakarítást lehet elérni, amelyet két lépésben kell kiszámítani. Az első lépésben a „valós” körülmények között megtakarított mechanikai energiát kell kiszámítani. A második lépésben a típusjóváhagyás körülményei között megtakarított mechanikai energiát kell kiszámítani. A mechanikaienergia-megtakarítás e két eredményét egymásból kivonva kapjuk meg a mechanikaienergia-megtakarítás elszámolható részét.
      A „valós” körülmények között megtakarított mechanikai energiát a 6. képlettel kell kiszámítani.
      
                  6. képlet
               
               
                  :
               
               
                  
                     
               
            ahol:
      
                  ΔΡm–RW
                  
               
               
                  =
               
               
                  a „valós” körülmények között megtakarított mechanikai energia (W);
               
            
                  PRW
                  
               
               
                  =
               
               
                  elektromos energia „valós” körülmények között, 750 W;
               
            
                  ηΑ
               
               
                  =
               
               
                  az összehasonlítási alapul szolgáló generátor hatékonysága;
               
            
                  ηΑ-EI
                  
               
               
                  =
               
               
                  a nagy hatékonyságú generátor hatékonysága
               
            A típusjóváhagyás körülményei között megtakarított mechanikai energiát a 7. képlettel kell kiszámítani.
      
                  7. képlet
               
               
                  :
               
               
                  
                     
               
            ahol:
      
                  ΔΡm–TA
                  
               
               
                  =
               
               
                  a típusjóváhagyás körülményei között megtakarított mechanikai energia (W);
               
            
                  PTA
                  
               
               
                  =
               
               
                  elektromos energia a típusjóváhagyás körülményei között, 350 W;
               
            
                  ηΑ
               
               
                  =
               
               
                  az összehasonlítási alapul szolgáló generátor hatékonysága;
               
            
                  ηΑ-EI
                  
               
               
                  =
               
               
                  a nagy hatékonyságú generátor hatékonysága
               
            A mechanikaienergia-megtakarítás elszámolható részét a 8. képlettel kell kiszámítani.
      
                  8. képlet
               
               
                  :
               
               
                  
                     
               
            ahol:
      
                  ΔΡm
                  
               
               
                  =
               
               
                  a mechanikaienergia-megtakarítás elszámolható része (W);
               
            
                  ΔΡm-RW
                  
               
               
                  =
               
               
                  a „valós” körülmények között megtakarított mechanikai energia (W);
               
            
                  ΔΡm-TA
                  
               
               
                  =
               
               
                  a típusjóváhagyás körülményei között megtakarított mechanikai energia (W);
               
            8.   Képlet a szén-dioxid-kibocsátás-csökkentés kiszámításához
      
      A szén-dioxid-kibocsátás-csökkentést a következő képlettel kell kiszámítani:
      
                  9. képlet
               
               
                  :
               
               
                  
                     
               
            ahol:
      
                  CCO2
                     
                  
               
               
                  =
               
               
                  szén-dioxid-kibocsátás-csökkentés (g CO2/km);
               
            
                  ΔΡm
                  
               
               
                  =
               
               
                  a mechanikaienergia-megtakarítás elszámolható része a 8. képlet alapján (W);
               
            
                  VPe
                  
               
               
                  =
               
               
                  Willans-tényezők (l/kWh);
               
            
                  CF
               
               
                  =
               
               
                  átváltási tényezők (g CO2/l)
               
            
                  v
               
               
                  =
               
               
                  átlagos vezetési sebesség az új európai menetciklusban (km/h)
               
            A Willans-tényezők esetében az 1. táblázatban szereplő adatokat kell használni:
      
         1.   táblázat
      
      
         Willans-tényezők
      
      
                  Motortípus
               
               
                  Tényleges energiafogyasztás, VPe
                  
                  [l/kWh]
               
            
                  Benzines (VPe-P)
               
               
                  0,264
               
            
                  Benzin (turbófeltöltős motor)
               
               
                  0,28
               
            
                  Dízel (VPe-D)
               
               
                  0,22
               
            Az átváltási tényezők esetében a 2. táblázatban szereplő adatokat kell használni:
      
         2.   táblázat
      
      
         Átváltási tényezők
      
      
                  Tüzelőanyag típusa
               
               
                  Átváltási tényező (l/100 km) → (g CO2/km)
                  [100 g/l]
               
            
                  Benzin
               
               
                  23,3 (= 2 330 g CO2/l)
               
            
                  Benzin (turbófeltöltős motor)
               
               
                  23,3 (= 2 330 g CO2/l)
               
            
                  Dízel
               
               
                  26,4 (= 2 640 g CO2/l)
               
            Az átlagos vezetési sebesség az új európai menetciklusban: v = 33,58 km/h
      9.   A statisztikai szignifikancia
      
      Valamennyi Valeo EG generátorral felszerelt járműtípus, -változat és -kivitel esetében igazolni kell, hogy az 5. képlettel kiszámított szén-dioxid-kibocsátás-csökkentés hibája nem haladja meg az összes szén-dioxid-kibocsátás-csökkentés és a 725/2011/EU végrehajtási rendelet 9. cikkének (1) bekezdésében meghatározott legkisebb kibocsátás-csökkentési küszöbérték különbségét (lásd a 7. képletet).
      
                  10. képlet
               
               
                  :
               
               
                  
                     
               
            ahol:
      
                  MT
               
               
                  =
               
               
                  legkisebb küszöbérték (g CO2/km);
               
            
                  CCO2
                     
                  
               
               
                  =
               
               
                  összes szén-dioxid-kibocsátás-csökkentés, (g CO2/km);
               
            
                  
                     
               
               
                  =
               
               
                  a szén-dioxid-kibocsátás-csökkentés értékének hibája (g CO2/km)
               
            10.   A járművekbe beépítendő nagy hatékonyságú generátor
      
      A típusjóváhagyó hatóság által a 725/2011/EU végrehajtási rendelet 12. cikke szerint tanúsítandó, a Valeo EG generátor alkalmazása révén elért szén-dioxid-kibocsátás-csökkentés meghatározásához a generátorral felszerelt M1 kategóriájú gépjármű gyártójának az említett rendelet 5. cikke szerint ki kell jelölnie egy Valeo (EG) generátorral felszerelt ökoinnovatív gépjárművet és a következő, viszonyítási alapul vett gépjárművek valamelyikét:
      
                  a)
               
               
                  ha az ökoinnovációs megoldás olyan új járműtípusba van beszerelve, amelyet új típusjóváhagyásra fognak benyújtani, a viszonyítási alapul vett járműnek minden tekintetben meg kell egyeznie az új járműtípussal, leszámítva a generátort, amelynek 67 %-os hatékonyságú generátornak kell lennie; vagy
               
            
                  b)
               
               
                  ha az ökoinnovációs megoldás olyan meglévő kivitelbe van beszerelve, amelynek típusjóváhagyását a meglévő generátornak az ökoinnovációs megoldásra való cseréje után ki fogják terjeszteni, a viszonyítási alapul vett járműnek minden tekintetben meg kell egyeznie az ökoinnovációs megoldással felszerelt járműtípussal, leszámítva a generátort, amelynek a jármű jelenlegi kivitelébe beszerelt generátornak kell lennie.
               
            A típusjóváhagyó hatóságnak a 725/2011/EU végrehajtási rendelet 8. cikke (1) bekezdésének és 8. cikke (2) bekezdése második albekezdésének megfelelően, az e mellékletben előírt vizsgálati módszert alkalmazva, a viszonyítási alapul vett járművön és az ökoinnovatív járművön végzett mérések alapján kell tanúsítania a szén-dioxid-kibocsátás-csökkentést. Ha a szén-dioxid-kibocsátás-csökkentés nem éri el a 725/2011/EU végrehajtási rendelet 9. cikkének (1) bekezdésében meghatározott küszöbértéket, a rendelet 11. cikke (2) bekezdésének második albekezdését kell alkalmazni.
      11.   A típus-jóváhagyási dokumentációban feltüntetendő ökoinnovációs kód
      
      A 2007/46/EK irányelv I., VIII. és IX. melléklete szerinti típus-jóváhagyási okmányokban feltüntetendő általános ökoinnovációs kód meghatározása céljából az e határozattal jóváhagyott innovatív technológia egyedi kódja a „2”.
      Pl. a német típusjóváhagyó hatóság által tanúsított, ökoinnováció révén elért kibocsátáscsökkentés esetében az ökoinnováció kódja „e1 2”.
      
         (1)  ISO 8854. Közúti járművek – Feszültségszabályozóval ellátott generátorok – Vizsgálati módszerek és általános követelmények Hivatkozási szám: ISO 8854:2012(E).
      
         (2)  Az 5. képlet levezethető a technikai iránymutatásban (4.2.1. pont) szereplő hibaterjedési törvényből.